Държавен вестник, бр. 27, 2010 г., стр. 34

СТР.  34	
Д Ъ Р Ж А В Е Н  В Е С Т Н И К 	
БРОЙ  27
освобождаване от военна служба на военнослу­
жещите по Закона за отбраната и въоръжените 
сили на Република България, както и за въз­
никване, изменяне и прекратяване на правоот­
ношенията с държавните служители и с лицата 
по трудови правоотношения от министерството;
4. организира и осъществява процесуалното 
представителство на министерството;
5. ръководи методически юрисконсултите 
на министерството, структурите на пряко под­
чинение на министъра и Българската армия;
6. осигурява в правно отношение дейността 
по възлагане на обществени поръчки с възло­
жител министърът или упълномощени от него 
длъжностни лица от администрацията и по 
предоставянето на концесии;
7. осигурява в правно отношение дейност­
та по управление и разпореждане, свързана 
с жилищния фонд и недвижимите имоти в 
управление на министерството и организирана 
от администрацията;
8. осигурява в правно отношение изпълнени­
ето на правомощията на министъра в качест­
вото му на едноличен собственик на капитала 
в търговските дружества с държавно участие.
Чл. 25. Дирекция „Финанси“:
1. осъществява функциите на министъра 
като първостепенен разпоредител с бюджетни 
кредити по изпълнението на бюджета и извърш­
ването на плащанията и като администратор на 
бюджетните приходи по текущото изпълнение 
на бюджета съгласно Закона за устройството 
на държавния бюджет; 
2. организира и осъществява разходването 
на финансовите ресурси по бюджета на ми­
нистерството, като прилага принципите на 
законосъобразност, прозрачност, ефективност 
и ефикасност при финансирането на ежеднев­
ната дейност на Българската армия и струк­
турите на пряко подчинение на министъра в 
съответствие с приоритетите на провежданата 
отбранителна политика;
3. извършва банковите разплащания на раз­
поредителите с бюджетни кредити на министер­
ството, включени в Системата за електронни 
бюджетни разплащания (СЕБРА), като осъщест­
вява текущ контрол върху лимитите за разход;
4. разработва счетоводната политика в минис­
терството и организира вътрешноведомствената 
финансова дейност и счетоводната отчетност, 
свързана с нейното документиране, съгласно 
действащите нормативни разпоредби, прило­
жими за бюджетните предприятия;
5. организира и разработва указания за 
правилното прилагане на данъчното законо­
дателство в министерството, в структурите на 
пряко подчинение на министъра на отбраната 
и в Българската армия и следи за разчитането 
на дължимите данъци и такси; 
6. изготвя и представя пред Министерството на 
финансите и Сметната палата консолидираните 
счетоводни отчети на касова и начислена основа;
7. предлага актуализация и организира 
практическото изпълнение на националната 
политика по доходите в министерството; 
8. извършва всички дължими централни 
плащания към контрагенти по договори за 
изпълнението на Единния финансов план за 
материално-техническо осигуряване и Единния 
поименен списък за строителство и строителни 
услуги в министерството и в Българската армия;
9. съгласува решенията за откриване на про­
цедури и проектите на договори за доставка на 
стоки и услуги по Единния финансов план за 
материално-техническо осигуряване и Единния 
поименен списък за строителство и строителни 
услуги по отношение на финансовите параметри, 
свързани с начините на плащане;
10. разработва методология и организира 
обобщаването на финансово-икономическата 
информация за целите на оптималното уп­
равление на финансовите ресурси съгласно 
изискванията на националната статистика и 
текущия анализ на разходите за отбрана по 
второстепенни разпоредители, по основни 
програми и по мисии; 
11. организира финансово-счетоводното 
обслужване на  министерството и дейностите, 
свързани с формиране и изплащане на въз­
награжденията, с общественото и здравното 
осигуряване; 
12. организира и контролира всички плаща­
ния за финансовото осигуряване на меропри­
ятията, свързани с дейността на българските 
контингенти зад граница по линия на поетите 
международни ангажименти и издръжката на 
националните представители от министерството 
в структури и щабове на НАТО и ЕС; 
13. ръководи методически финансовите 
органи в министерството, в структурите на 
пряко подчинение на министъра и в Българ­
ската армия;
14. организира изпълнението на правомо­
щията на министъра в качеството му на едно­
личен собственик на капитала в търговските 
дружества с държавно участие;
15. организира дейностите по управление и 
разпореждане с излишните за министерството 
движими вещи по реда на Закона за държав­
ната собственост и подзаконовите актове по 
прилагането му и изготвянето на първичните 
счетоводни документи в съответствие със За­
кона за счетоводството.
Раздел VІІI
Специализирана администрация
Чл. 26. (1) Специализираната администра­
ция е организирана в една главна дирекция и 
4 дирекции.
(2) Специализираната администрация под­
помага и осигурява осъществяването на право­
мощията на министъра, заместник-министрите, 
постоянния секретар на отбраната и на начал­
ника на отбраната в рамките на делегираните 
им правомощия и определените им функции.